***О Т Ч Е Т***

***ЗА ДЕЙНОСТТА НА НАРОДНО ЧИТАЛИЩЕ „ХРИСТО БОТЕВ-1930 г.“***

***с. СЛАВЯНИ, общ. ЛОВЕЧ , пл. СЪЕДИНЕНИЕ – 1***

***1. Актуално състояние на Читалището, като сдружение и културен център с материално-технически възможности за предоставяне на услуги***

Читалището е единствената културна институция на територията на село Славяни. Дейността му е насочена към местната общност, без оглед на ограниченията във възрастта, пол и етническа принадлежност.

Читалището е организация с нестопанска цел.

Населението на с.Славяни е 689 жители. Близостта на селото ни до града дава възможност на жители на Ловеч да живеят не регистрирани в селото ни.

По време на ваканциите на учениците се завръщат деца от цялата страна.

От 2008 год. имаме заселници литовци. . Има регистрирани литовски граждани като потребители на библиотеката .

Към читалището са регистрирани 71 членове. На ГОС провело се на 12.03.2022год. е приет 1 нов член. За съжаление имаме 3 в чужбина, 2 болни, които библиотеката обслужва по домовете. Води се регистър на читалищните членове. Събраният чл. внос за 2022 г. е 116,00 лв.

Настоятелството се състои от 5 членове преизбрани на ГОИС на 13.03.2021 год. Проверителната комисия от 3 членове. Всички активно работят за издигане и разширяване обхвата и качеството на предлаганите културни дейности и услуги в полза на цялото население. Поемат конкретни отговорности и ангажименти за тяхното осъществяване изцяло на доброволни начала.

Проведено е ГОС на 12.03.2022 г. и 5 заседания на Настоятелството. Последната извършена пререгистрация е от Агенцията по вписвания под № 20210324134212 от 24.03.2022 г.

Субсидираната численост на Читалището е 2,5 щатни бройки. Читалищен секретар, работник библиотека и корепетитор на ЖНХ.

***Общият бюджет на Читалището за 2022 год. е 31389,00лв***.

-Субсидии - ***30978,00***

- Чл.внос - ***116,00***

- Самодейност- ***295,00***

- 2 –

***2. Основни дейности***

**А/ Библиотечна**

* Тя е основната дейност на читалището. Пълноценното използване на Програма „Глобални библиотеки“, чрез технологичното обновяване и предоставяне на информационно обслужване на читателите има положителен ефект в дейността на читалището.
* Библиотечният фонд към 31.12.2022 год. е 9621 тома книги.
* Библиотеката е вписана в регистъра на Обществените библиотеки под № 285/14.07.2016 г.
* През 2022 год. кандидатствахме по проект на МК по програма „Българските библиотеки – съвременни центрове за четене и информираност“ , но поради техническа грешка от наша страна не бяхме одобрени за нова литература. Нова литература придобиваме от абонамента на списание „Журнал за жената“
* Абонамент на 1 вестник и 1 списание
* 1 ел. носител
* Разполагаме с 3 бр. настолни компютри,интернет, принтер , мултимедия, озвучителна техника
* През отчетният период сме закупили6 броя стелажи за библиотеката на стойност 1206 ,00 лв.
* Имаме женски клуб по интереси, Детска занималня, и Краезнание- Под вещото ръководство на Петър Денчев- Балтимор, САЩ и Ирена Илиева и Тодорка Янчева се дописват родовете на заселилите селото ни. В тази инициатива участват доста хора от различните родове, с разказите си за деца, внуци, правнуци и т.н. През 2022 г. се включи и Росица Гергова – Родов терапевт , изучавала и организира родови срещи и семенари свързани с родовете.
* Посещенията в библиотеката за отчетния период са 320 , от които 240 за заемане на литература за ползване в домовете им и 80 за ползване на компютри, библиотека
* На организирани библиотечни събития -100 посетители
* Читателите – 42; от които 10 до 14 год.
* Заетите библиотечни материали са 400 , от които книги за в къщи- 340, вестници и списания- 40 , електронни документи -20
* Библиотечният фонд е на свободен достъп за всички ползватели
* търсене на информация в Интернет, ползване на ел. поща и сходни програми за комуникация.
* Дейности за популяризиране на новите услуги в библиотеката

а/ Рекламиране в интернет, на определените места за обяви и съобщения в селото , входовете на читалището

**Б/ Любителско творчество**

**- *Група за автентичен фолклор -* Джамалуването** всяка година се провежда, като местен обичай. Възникнало още при обединяване на двете села и по-късно при откриване на читалището от млади интелигентни мъже . Има период на застой, но от 1992 година е възстановено та до ден днешен. От многото записи на самия обичай от Телевизия Плевен спринт, от специалист на РИМузей- Ловеч, Цветомира Пеева- хореограф ,секретар на новото читалище „Бяла Анаста“ прави постановка за дипломна работа в АМТИИ- Пловдив, журналисти от Ловешките медий, от участието в кукерския събор в Перник сме предоставили записи за дегитализация в РБиблиотека , ще се публикува и ще се гледа от всички потребители на интернет. Тук е радостен фактът , че има приемственост между поколенията.

**Освен** провеждането през м.Януари, групата взе участие в 6-7 Национален фолклорен събор „Ритъмът на България -2022“ Ловеч. Бяха посрещнати с аплодисменти и пожелания да пребъдат през годините.,

- ***Женски народен хор „СЛАВЯНКА“***  -Читалището има 1 постоянно действащ любителски колектив с 15 бр. участници. Радостен е факта, че имаме участие на млади момичета и жени , приемствеността и любовта към народната песен продължава. Сплотеността в женският хор води до получените до сега резултати: медали , дипломи, грамоти и плакети от различни по рода си фолклорни събори и фестивали. Благодаря на всички, че разнасяте хубавата северняшка песен в различни региони на Българи. Пожелаваме колективът да се разрасне защото през 2023 г. ще честваме 70 години от основаването на ЖНХ от Марко Петков. През цялото съществуване на ЖНХ такъв силен сезон до сега не сме отчитали, това се дължи на редовните репетиции, разучаване на нови песни от други фолклорни области и вещото ръководство на господин Милко Михов за което можем да изкажем искрените си благодарности.

а/***местни мероприятия*** -бабин ден, Баба Марта+ ЦДГ, 3-ти март, 8.март, седмица на детската книга и изкуства за деца, ЕНЬОВДЕН с Международното участие на Литовската общност населяваща селото ни- присъствали гости Консула на Литва за България и Румъния н.п. г-жа ВИОЛЕТА МАТУЛАЙТЕ, н.пр. г-н Рачо Рибаров – посланик на Литва в България, председателя на литовската общност и секретаря на консула, Кмета на Община Ловеч- Даниел Колев , организатори на срещата от заселниците Литовци, хора от селото ни, НОВОГОДИШНА СЕДЯНКА- на 30.12.

б/***регионални участия***

***– Цветница-Ловеч*** – концерт и кулинарна изложба

-„ Новите надежди на България-Ловеч“- Арт фестивал- Гергана Стефанова – сребърен медал

- ФФ „ Осъм моя река- 2022 “-Александрово

- 10 юбилеен празник на Баклавата – Малиново

- Коледен концерт- Баховица – съвместно мероприятие с читалища от Общината

***в/ Национални***

***-***ФФ „Веселие в Елена“-1-во място ЖНХ и Златен медал Симона Стефанова

***-*** ФФ „Северняшка китка“- Павликене – Трето място ЖНХ и Златен медал-Симона, Сребърен- Гергана

- ФФ „Искри от миналото 2022“ – Априлци- I-во място ЖНХ , златен медал и диплом

- **6-7** ФФ„ Ритъмът на България-Ловеч“ – 1-во място и купа за ЖНХ , Специалната награда за Симона – купа и плакет и Златен медал Гергана

***Г/ Международни-***

- ФФ „ ШОПСКИ НАНИЗ- КОСТИНБРОД-2022“- Участието ни е оценено от компетентно жури с председател г-жа Юлия Цанкова- фолклорист и водещ в БНР- сред Петте най-добри колектива участвали на фестивала- награди – 1-во място ЖНХ, 2-ро място ср.медал – Гергана, Специалната награда на Директора на фестивала г-н Ал.Ненов- плакет, статуетка и диплом за Симона Стефанов дипломи за всички участници.

***Д/ Други читалищни дейности***

***-*** В читалището се организират юбилейни чествания ,рождени дни.

***-*** Съвместни мероприятия с ЦДГ

***-*** Забавно лято – съвместно с РБ„Проф. Беньо Цонев“ - Ловеч

***-*** Празнуване годишнини с читалищата от Община Ловеч.

***3/ МАТЕРИАЛНО ТЕХНИЧЕСКА БАЗА***

Читалището е Общинска публична собственост , предоставено ни за безвъзмездно ползване от 10 години. Застроена площ 683 кв.м. В сградата се помещават още Кметство и Поща. Читалището използва 623 кв.м. за които заплаща данък сгради и такса смет от 2 години.

Материално техническата база не е обновявано от години.

Библиотеката не е освежавана от 2009 година. Ползваме печка на дърва и стените и тавана са много опушени, средствата са недостатъчни за да направим освежаване. Покривът на сградата и салона има нужда от неотложен ремонт.. От хранилището поради счупени шипки и цигли се вижда небето. Трябва да се изкърпи падналия таван, да се ремонтира част от покрива от където просмуква вода на тавана и от там в салона , да се боядиса. В началото на 2016 година салонът бе запечатан от Противопожарна служба Ловеч, че не отговаря на изискванията. В една от мазите влиза водата от селската чешма, отнесен е въпросът с течащата вода до Кметството ,но няма никакви резултати. Водата на селската чешма е спряна за да не тече в мазата.

Разработена е политика за здравословни и безопасни условия на труд. Сключен е договор със Служба по трудова медицина за здравословното състояние на работещите в читалището. Наличен е евакуационен план за действия при бедствия и аварии. Салона има 250 места.

През изминалата година се опитахме да свършим много дела. Една част реализирахме,друга не успяхме. Някои неща свършихме добре, други не толкова.

Но сме благодарни на всеки един, който се включи в нашите инициативи, всеки, който дари от своето време, от своите умения, от своята дарба и ентусиазъм, защото всички ние работим за името на с.Славяни. И вярваме, че въпреки трудностите, ще съумяваме и успяваме да вярваме в себе си и да правим нашия малък свят по-красив.

Основните амбиции, които си поставяме за в бъдеще, са следните:

• Да търсим допълнително финансиране за реализиране на инициативите;

• Да приобщаваме повече млади хора и деца;

• Да търсим сътрудничество и обмен на опит с други институции;• В работа си всички ние служителите му, Читалищното настоятелство, Проверителната комисия, ръководителите на състави, самодейците и всички, съпричастни към читалищното дело де се стремим да го утвърждаваме като реална културно – просветна институция, където място има за всеки.

СИЛАТА НА ДУХА ИДВА ОТ РОДНОТО МЯСТО!

А ЧИТАЛИЩЕТО Е КАУЗА НА ДУХА - „ХРАМ, ЗАПАЗИЛ ЦЯЛАТА КРАСОТА

И ДОСТОЙНСТВО НА НАШИЯ НАРОД”!

**Благодаря за вниманието!**

**ПРЕДСЕДАТЕЛ ЧН:**

**/ Т. ЯНЧЕВА/**